Gro Flaten

Gro Bente Flaten (født Corneliussen, 28. januar 1947 i Drammen) er en norsk tidligere sakprosaforfatter og skoleleder.

Flaten er utdannet med hovedfag i norsk fra Universitetet i Oslo, og har arbeidet som lektor i flere år. Hun har forfattet en rekke lærebøker innen norskfaget. Som fagperson og lærebokforfatter ble hun i 1993 intervjuet av NRKs skolefjernsyn vedrørende sensurering av norskeksamen.

Hun ble senere skoleleder i Oslo. Hun var rektor ved Berg videregående skole til 1999, og tok deretter over Linderud videregående skole, som under hennes ledelse endret navn til dagens Bjerke videregående skole. I 2012 sa hun opp jobben etter uenighet med arbeidsgiver, og gikk av med pensjon.

Bibliografi 
 1994: Lærebok i norsk for den videregående skolen Gyldendal, medforfatter: Aage Rognsaa ISBN 8205208840
 1992: Grunnbok i norsk – språk- og sjangerkunnskap, Gyldendal, medforfatter: Aage Rognsaa ISBN 8205200726
 1989: Skriving som prosess , Universitetsforlaget, medforfatter: Anne-Karin Korsvold

Referanser

Se også 
 Liste over kjente pedagoger ved Bjerke videregående skole

Norske sakprosaforfattere
Norske skoleledere
Pedagoger ved Bjerke videregående skole
Personer fra Drammen kommune
Norske lektorer
Rektorer ved skoler i Norge